open-index/open-wikipedia-markdown huggingface dataset:
Ադրիանա Վարեժան

**Ադրիանա Վարեժան** (, ), բրազիլացի նկարիչ։ Ստեղծագործում է արվեստի տարբեր ձևերում՝ գեղանկարչություն, նկարչություն, քանդակագործություն, ինստալյացիա և լուսանկարչություն։ Վարեժանն ապրում և աշխատում է Ռիո դե Ժանեյրոյում։

## Աշխատանքի թեմաներ
Ադրիանա Վարեժանի աշխատանքները բազմաթիվ հղումներ են պարունակում Բրազիլիայում եվրոպական գաղութատիրության հետևանքների վերաբերյալ։ Նրա ստեղծագործությունների մյուս կարևոր թեմաներն են` արվեստի պատմությունը և պատրանքը։ Նրա ստեղծագործություններում նկատվում է մշակութային ինքնության ընդլայնման և վերափոխման միտում, բայց միևնույն ժամանակ Վարեժանը շարունակում է օգտագործել անցյալը հասկանալու իր թեման՝ ներկան հասկանալու համար։

Մշակութային մարդաբանությունը կամ հայրենի բրազիլական մշակույթի մեջ օտարերկրյա ազդեցության տարրերի յուրացման և ներմուծման գործընթացը հանդիսանում է Վարեժանի ստեղծագործության մեծ մասի ոգեշնչման աղբյուրը։ Այս գործընթացը շարունակվում է նաև այսօր, ինչպես Բրազիլիայի ողջ պատմության ընթացքում  և բազմազանության ու միասնության երկփեղկվածությունը  համարվում է ժամանակակից բրազիլացի նկարիչների ընդհանուր թեման է։ Վարեժանն իր աշխատություններում անդրադառնում է այս թեմային ռասայի, մարմնի, ինքնության և գաղութատիրության հետևանքների համատեքստում։

## Տեխնիկա
21-րդ դարում Բրազիլիայում ռասայական  և էթնիկական պատկանելության թեմաների վերաբերյալ իր աշխատություններում Վարեժանն օգտագործում է ինստալյացիա, յուղաներկային գեղանկարչություն և նկարչություն։ Նա հաճախ սկսում է աշխատել կտավի վրա, այնուհետև դրան ավելացնում այնպիսի նյութեր, ինչպիսիք են ճենապակին և կերամիկան։ Ութոտնուկ (պորտ. Polvo) վերնագրով իր աշխատանքում, որը ցուցադրվել է 2014 թվականին Լեման Մոպինի պատկերասրահում, Վարեժանը համատեղում է գույնի և կաստայի տեսությունը (սոցիալական տեսություն, որն ազդել է Բրազիլիայի նվաճման եվրոպական կտավների վրա)՝ ուսումնասիրելով մաշկի գույնի առումով ռասայի սահմանման նորմը։ Դա իրենից ներկայացնում էր գրեթե նույնական ինքնադիմանկարների շարք՝ անհատականացված վերնագրերով, որոնք բացատրում են դիմանկարների միակ տարբերությունները։ Այդ անուններով  հղում էր կատարվում 1976 թվականին բրազիլական մարդահամարին, որը առաջին անգամ  բրազիլացիներին խնդրում էր նշել իրենց մաշկի գույնը, պատասխաններում  նշվում էին՝ «սպիտակաձյունից» () մինչև «մեծ սև տղա» ():

## Աշխատանքներ
Վարեժանի մի քանի քանդակագործական ինստալացիաներում, այդ թվում ` «Linda da Lapa», «Ծալքեր» և «Նեխած ապխտած տավարի միս»   (պորտ. Ruina de Charque - Nova Capela), կառույցի միատարրությանն ու ամբողջականությանը հակադրում են մարդկային ավերածությունները։ Այդ բոլոր ստեղծագործություններում   ներկայացվում են ազուլեժով երեսապատված և զարդարված պատեր, որոնք  լցված են  մարդու օրգաններով։ Այսպիսով Վարեժանը պատկերում է հետգաղութային բրազիլական սոցիալական կառուցվածքը՝ հիմնված գաղութատիրության վրա, որը կառուցված է մարդկային ավերածությունների և բռնության վրա։

Վարեժանի աշխատանքներըը զարդարել էին Օլիմպիական ջրային մարզադաշտի արտաքին տեսքը, որտեղ անցկացվել էին 2016 թվականի ամառային օլիմպիական խաղերի լողի մրցումները։

## Ծանոթագրություններ

## Արտաքին հղումներ
* Ադրիանա Վարեժան 

Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:Բրազիլացի ժամանակակից արվեստագետներ
Հաբեթ Թադևոսյան

**Հաբեթ Եփրեմի Թադևոսյան** (), հայ մանկավարժ։ ԽՄԿԿ անդամ (1943), Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Հաբեթ Թադևոսյանը ծնվել է 1916 թվականին, Եղեգնաձորի շրջանի Խաչիկ գյուղում։ 1937 թվականին ավարտել է Երևանի մանկավարժական տեխնիկումը։ Խաչիկ գյուղի միջնակարգ դպրոցում դասավանդել է հայոց լեզու և գրականություն։

1941 թվականի օգոստոսին զորակոչվել է ռազմաճակատ, ծառայել 48-րդ բանակի 139-րդ հրաձգային դիվիզիայում։ Պարգևատրվել է Կարմիր դրոշի, «Հայրենական պատերազմի» 2-րդ աստիճանի, Կարմիր աստղի շքանշանի, «Խիզախության համար», «Մարտական ծառայությունների համար», «Քյոնիգսբերգի գրավման համար» և ուրիշ մեդալներով։ Մարտերում ցուցաբերած նրա հերոսությունների մասին 1945 թվականի հունվարի 28-ին «Զա ռոդինա» ճակատային թերթում տպագրվել է «Հայ ժողովրդի հավատարիմ զավակ Հաբեթ Թադևոսյանը» խորագրով հոդվածը։ 1941 թվականի նոյեմբերի վերջերին 17-րդ հրետգնդում մասնակցել է Տուլայի, ապա Մինսկի, Գոմերի, Բոբրույսկի և Դնեպր, Դեսնա, Վիսլա գետերի անցման համար մղվող մարտերին։ Հրետանավոր Թադևոսյանը ուղիղ նշանառությամբ ոչնչացրել է հակառակորդի շարասյունը, շարքից հանել զրահամեքենաներ, զենիթային սարքեր, հրանոթներ, ականանետներ, սայլեր և երկու տասնյակ հիտլերականներ։ Այդ մարտերից հետո պարգևատրվել է Կարմիր աստղի շքանշանով։ 1943 թվականին Թադևոսյանը ընդունվել է կոմունիստական կուսակցության շարքերը։ Թադևոսյանը մասնակցել է հաղթանակի զորահանդեսին Մոսկվայի Կարմիր հրապարակում։

Պատերազմից հետո Թադևոսյանն ավարտել է Երևանի հեռակա մանկավարժական ինստիտուտը, ղեկավարել Խաչիկ, Մալիշկա, Արենի գյուղերի և Եղեգնաձորի շրջկենտրոնի թիվ 3 միջնակարգ դպրոցները։

## Մահ
Հաբեթ Թադևոսյանը մահացել է 1979 թվականին։

## Պարգևներ
* Կարմիր աստղի շքանշան
* Կարմիր դրոշի շքանշան
* «Խիզախության համար» մեդալ
* «Մարտական ծառայությունների համար» մեդալ
* «Քյոնիգսբերգի գրավման համար» մեդալ
* Հայրենական պատերազմի 2-րդ աստիճանի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Սարգիս Խաչատրյան

**Սարգիս Համբարձումի Խաչատրյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Սարգիս Խաչատրյանը ծնվել է 1920 թվականին, Սևանի շրջանի Զովաբեր գյուղում, չքավոր գյուղացու ընտանիքում։ 1940 թվականին ավարտել է Հրազդանի շրջկենտրոնի Մռավյանի անվան միջնակարգ դպրոցը։ Սովորել է Երևանի երկամյա մանկավարժական ինստիտուտում։ Դեռ ինստիտուտը չավարտած ուսուցչական աշխատանքի է անցել հայրենի գյուղի դպրոցում։

1942 թվականի հունվարին Սարգիսը զորակոչվել է կարմիր բանակ։ Նրա զինվորական ծառայությունն սկսվել է Հեռավորարևելյան կարմրադրոշ բանակի 105-րդ հրաձգային դիվիզիայի 130-րդ գնդում։ Սովորել է Վլադիմիրի տանկային ուսումնարանում։ Ուսումնարանն ավարտելուց հետո նրան շնորհվել է կրտսեր լեյտենանտի կոչում։ Մասնակցել է Բորիսով, Մինսկ քաղաքների ազատագրմանը։ Ցուցաբերած արիության համար լեյտենանտ Խաչատրյանը պարգևատրվել է «Մարտական ծառայությունների համար» մեդալով։ Մասնակցել է նաև Վարշավայի ազատագրման մարտերին, պարգևատրվել է «Խիզախության համար» մեդալով։ Վիսլա գետի անցման ժամանակ հրամանատարության առաջադրանքն օրինակելիորեն կատարելու համար Խաչատրյանը պարգևատրվել է Կարմիր աստղի շքանշանով։ Շտետին քաղաքի գրավման, Օդերի անցման ընթացքում համառ մարտերում խիզախություն ցուցաբերելու համար արժանացել է Հայրենական պատերազմի 2-րդ աստիճանի շքանշանի և գերագույն գլխավոր հրամանատարի շնորհակալությանը։ Բեռլինի գրավման ժամանակ կատարած սխրանքի համար հրամանատարությունը  Խաչատրյանին պարգևատրել է Փառքի 3-րդ աստիճանի շքանշանով։

Հաղթանակից հետո լեյտենանտ Խաչատրյանը զորացրվել է բանակից և նորից մանկավարժական աշխատանքի է անցել հայրենի Զովաբեր գյուղում։ Թոշակի անցնելուց հետո էլ շարունակել է մանկավարժական գործունեությունը։

## Պարգևներ
* Կարմիր աստղի շքանշան
* «Մարտական ծառայությունների համար» մեդալ
* «Խիզախության համար» մեդալ
* Հայրենական պատերազմի 2-րդ աստիճանի շքանշան
* Փառքի 3-րդ աստիճանի շքանշան

## Ծանոթագրություններ

Կատեգորիա:Զովաբեր գյուղում ծնվածներ
Կատեգորիա:ՀՊՄՀ շրջանավարտներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Փառքի շքանշանի հայ ասպետներ (ԽՍՀՄ)
Gypsy (երգ, Լեդի Գագա)

**«Gypsy»**, ամերիկացի երգչուհի և երգերի հեղինակ Լեդի Գագայի երգը նրա երրորդ *[[Artpop]]* ստուդիական ալբոմից։ Երգը գրվել է երգչուհու, RedOne-ի, Madeon-ի և Փոլ Բլերի (DJ White Shadow) կողմից։

## Երգի մասին
«Gypsy»-ն եվրո-փոփ երգ է՝ էլեկտրո-փոփի և հաուս երաժշտության խառնուրդով։ *[[Rolling Stone]]*-ը երգը համեմատել է 80-ական թվականների երաժշտության հետ։ 2013 թվականի հոկտեմբերին Գագան Բեռլինում ալբոմի նախաունկնդրման ժամանակ «Gypsy»-ը կատարել է դաշնամուրին։ Երգչուհին ասել է, որ այս երգը գրել է, երբ ճամփորդում էր աշխարհով։ Կատարումը կոստյումի և դեմքի դնովի բեղերի պատճառով ելույթը քննադատների կողմից որակվել է որպես «հանդուգն»։ 2013 թվականի նոյեմբերին երգը կատարվել է *ArtRave* համերգի և «*Saturday Night Live»* շոուի ժամանակ։ «Gypsy»-ը նաև կատարվել է ABC հեռուստաալիքով «*Lady Gaga and the Muppets' Holiday Spectacular*» շոուի ժամանակ՝ ի պատիվ գոհաբանության օրվա։

«Gypsy»-ը հիմնականում դրական գնահատականներ է ստացել քննադատների կողմից։ *Entertainment Weekly*-ի Ադամ Մարկովիցն այն համարել է ալբոմի լավագույն երգը։ *New York Daily News*-ի Ջիմ Ֆարբերը նաև անվանել է առանցքայիններից մեկը։ *Celebuzz*-ի Մեթ Ռուսոնելոն «Gypsy»-ը համեմատել է 2011 թվականի «The Edge of Glory» սինգլի հետ, և առաջարկել է երգը սինգլ դարձնել։ *Rolling Stone*-ի Գերի Հանսը գնահատել է երգի պարզ տեքստը։ *Time* ամսագրից Քրիս Բոսմանը նշել է, որ «Gypsy»-ը «Dope»-ի հետ միասին ալբոմի «մեղմացումն» է։ Հարավային Կորեայում *Artpop*-ի թողարկումից հետո, երգի առաջնաելույթը Հոնկոնգի սինգլների չարտերում 35-րդ տեղում էր 4768 օրինակ վաճառքի քանակով։

## Չարտեր

## Ծանոթագրություններ

Կատեգորիա:2013 երգեր
Կատեգորիա:Լեդի Գագայի սինգլներ
Կատեգորիա:Փոփ երգեր
Ադրբեջանի երկրաբանական թանգարան

**Ադրբեջանի երկրաբանական թանգարան** **(**), թանգարան՝ տեղակայված Ադրբեջանի մայրաքաղաքում։ Թանգարանում ցուցադրված են Ադրբեջանի ընդերքի ապարների, հանքաքարերի, միներալների և բյուրեղների ցուցանմուշներ։ Թանգարանը գործում է էկոլոգիայի և բնական պաշարների նախարարությանը կից։ Թանգարանի տնօրենը Խալիդ Միրզաբեկովն է։

## Պատմություն
Թանգարանը հիմնադրվել է 1982 թվականին՝ Ադրբեջանի ԽՍՀ Նախարարների խորհրդի 1982 թվականի ապրիլի 19-ի որոշմամբ՝ 1969 թվականին հիմնադրված Ադրբեջանի երկրաբանության կառավարության շենքի հիմքի վրա։

2008 թվականի մայիսի 21-ին Ադրբեջանի Հանրապետության նախագահ Իլհամ Ալիևը հրամանագիր ստորագրեց նախագահի պահուստային ֆոնդից մեկ միլիոն մանաթ հատկացնելու մասին՝ բնական պաշարների նախարարության և բնապահպանության նախարարության գործունեության բարելավման համար։ Այս կարգադրման շրջանակներում թանգարանը ենթարկվել է լայնածավալ վերանորոգման և վերակառուցման, և թանգարանի կառուցվածքը արդիականացվել է՝ համապատասխանելով ժամանակակից պահանջներին։ Թանգարանի տարածքը հասցվել է 630 քառակուսի մետրի։ 2010 թվականի դեկտեմբերի 25-ին տեղի ունեցավ թանգարանի բացման հանդիսավոր արարողությունը՝ հիմնանորոգումից հետո։

## Ցուցահանդես
Թանգարանի ցուցասրահում կա աշխարհի տարբեր շրջաններից բերված ավելի քան 5000 նմուշ, թանգարանը պայմաններ է ստեղծում Ադրբեջանի բնական ռեսուրսներին ծանոթանալու համար, ինչպես տեղի բնակչության, այնպես էլ օտարերկրյա ներկայացուցիչների համար։ Թանգարանը տարածաշրջանային երկրաբանության, հանքային ռեսուրսների (հանքաքարի օգտակար հանածոներ, ոչ մետաղական օգտակար հանածոներ), պետրոգրաֆիայի, հանքաբանագիտության և պենտոլոգիայի մաս է կազմում։

2016-2017 թվականներին ընդհանուր առմամբ 15 ցուցանմուշ է նվիրաբերվել Ադրբեջանի երկրաբանության թանգարանի ֆոնդին, որոնց թվում կային կվարցային հանքանյութեր և դեկորատիվ քարեր։ Այս ցուցանմուշները հայտնաբերվել են Դաշկեսանի և Խիզինի շրջաններում, ինչպես նաև Փոքր Կովկասում և Մեծ Կովկասի հյուսիս-արևելքում։ Նմուշներից մեկը՝ քվարցային հանքանյութը, հայտնաբերվել է Զաքաթալայի շրջանում։

2018 թվականի փետրվարին Ադրբեջանի երկրաբանության թանգարանի ֆոնդին նմուշ է նվիրվել՝ գալենայի, սպալերիտի և որձաքարի կտորներով հանքանյութ, որը հայտնաբերվել է Գյադեբակի Սոյուգբուլագ գյուղում և, ըստ ենթադրությունների, պատկանում է Մեզոզոյան դարաշրջանին։ Բացի այդ, տարվա առաջին կեսին թանգարան է տեղափոխվել ևս 2 ցուցանմուշ։

## Տես նաև
* Բաքվի թանգարանների ցանկ

## Ծանոթագրություններ

Կատեգորիա:1982 հիմնադրված թանգարաններ
Կատեգորիա:Բաքվի թանգարաններ
Կադկինին բոլորը գիտեն

**«Կադկինին բոլորը գիտեն»** (), խորհրդային գեղարվեստական ֆիլմ, որը նկարահանվել է «Լենֆիլմ» կինոստուդիայում 1976 թվականին։

## Սյուժե
Պատերազմից տուն վերադարձող զինվոր Կուզմա Կադկինը (Գեորգի Բուրկով) գնացքում պատմում է, թե որքան լավ է ապրել պատերազմից առաջ, և որ այդ շրջանում բոլորը գիտեն իրեն։ Պատահական ուղեկիցը՝ մի երիտասարդ մայրը, Կադկինի մոտ թողնում է իր երեխային՝ մեկուկես տարեկան տղային, որպեսզի գնա նրա համար ջուր բերելու, սակայն չի հասցնում բարձրանալ գնացք։ Կուզման ստիպված երեխային տանում է իր տուն։ Կադկինի կնքահայրը  (Բորիս Նովիկով) ենթադրում է, որ դա նրա երեխան է և բարձրաձայն արտահայտում է իր այդ միտքը։ Կուզման փորձում է բացատրել, թե որտեղ է վերցրել երեխային, բայց ոչ ոք նրան չի հավատում՝ ոչ համագյուղացիները, ոչ իր երեխաները, ոչ էլ կինը։ Խոսել սկսող երեխան նրան պատահմամբ անվանում է «հայրիկ», ինչն  ավելի է բարդացնում իրավիճակը։ Կադկինը փորձում է ինտեգրվել խաղաղ կյանքին, ինչը դժվարությամբ է ստացվում․ դրան խանգարում ենավերածությունները, հետպատերազմյան սովը, կնոջ սառ վերաբերմունքն իր նկատմամբ, գյուղում տարածվող բամբասանքները։ Հիվանդացած երեխային հիվանդանոց տանելուց հետո, երբ անհրաժեշտություն է առաջանում գրանցել երեպային, նրանք ստիպված են լինում շտապ «որդեգրել» տղային։ Ֆիլմի վերջում հիվանդանոցից վերադարձած Կադկինին ու նրա կնոջը դիմավորում է երեխայի կորած մայրը։

## Դերերում
* Գեորգի Բուրկով – *Կուզմա Կադկին*
* Լյուդմիլա Զայցևա – *Պելագեա Կադկինա*
* Մայա Բուլգակովա – *Նյուրկա, այրի, Պելագեայի ընկերուհի*
* Բորիս Նովիկով – *կնքահայր*
* Յուրի Դուբրովին – *Մատվեյ, կոլտնտեսության նախագահ*
* Ելենա Ֆետիսենկո – *տղայի մայրը*
* Իվան Շարին – *ծերունի*
* Ստեպան Կռիլով – *ուղեկցող*
* Վարվառա Կարգաշևա – *Վալերյանա*
* Ռոման Մադյանով – *Դմիտրի, Կադկինների որդին*
* Վադիմ Մադյանով – *Կոլկա* (լուսագրերում նշված չէ)
* Վալերի Բիչենկով – *հարմոնահար*
* Լյուբով Տիշչենկո – *կին կայարանում*
* Լյուդմիլա Օմելչենկո – *էպիզոդ*
* Վիկտոր Պերեվալով – *էպիզոդ*
* Վլադիմիր Յուրիև – *թխահեր տղա*
* Միխայիլ Սեմյոնով – *շիկահեր տղա*

## Նկարահանող խումբ
* Սցենարի հեղինակներ՝ Պավել Վասիլև, Անատոլի Վեխոտկո, Նատալյա Տրոշչենկո
* Ռեժիսոր՝ Նատալյա Տրոշչենկո, Անատոլի Վեխոտկո
* Օպերատոր՝ Ալեքսանդր Չեչուլին
* Նկարիչ՝ Վալերի Յուրկևիչ
* Կոմպոզիտոր՝ Իգոր Ցվետկով
* Ձայն՝ Գրիգորի Էլբերտ, Նատալյա Ավանեսովա
* Մոնտաժող՝ Աննա Բաբուշկինա
* Տնօրեն՝ Կամիլ Բայգիլդին

## Ծանոթագրություններ

## Արտաքին հղումներ
* «Կադկինին բոլորը գիտեն» ֆիլմը  tvkultura.ru կայքում

Կատեգորիա:1970-ականների ռուսերեն ֆիլմեր
Կատեգորիա:1976 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Չաուպի Օրկո

**Չաուպի Օրկո** (), Բոլիվիայի և Պերուի սահմանին գտնվող լեռ։ Բարձրությունը` 6044 մետր։ Հարավային Ամերիկայի Անդերի Կորդիլերա-դե-Ապոլոբամբա լեռնաշղթայի ամենաբարձր լեռը։

## Անվանում
Չաուպի Օրկոյի անվանումը, հավանաբար, գալիս է «Չաուպի Ուրկու»-ից (Chawpi Urqu), որը կեչուա լեզվով նշանակում է chawpi՝ «կենտրոն» և urqu՝ «լեռ»։ Լեռան մեկ այլ անվանումը՝ Վիսկաչանի, հավանաբար, 'wisk’acha-ից, որը տեղական այմարա լեզվով նշանակում է «վիսկաշի»։

## Աշխարհագրություն
Չաուպի Օրկոն գտնվում է Անդերում՝ Բոլիվիայի և Պերուի սահմանին։ Գագաթի բարձրությունը կազմում է 6044 մետր։ Բոլիվիայի կողմից այն տեղակայված է Լա-Պաս դեպարտամենտում, Ֆրանս-Տամայո մարզում, Պելեչուկոյի քաղաքապետարանում, իսկ Պերույի կողմից՝ Պունո մարզում, Սան-Անտոնիո-դե-Պուտինա համայնքում, Սինա շրջանում։ Այն տեղակայված է Սալյույու լեռան հյուսիսում։

## Ծանոթագրություններ

## Արտաքին հղումներ
* 

Կատեգորիա:Անդեր
Կատեգորիա:Բոլիվիայի լեռներ
Կատեգորիա:Պերուի լեռներ
IU-ի սկավառակագություն

Հարավկորեացի երգչուհի IU-ի սկավառաագությունը բաղացած է չորս ստուդիական ալբոմ տաս մինի ալբոմից, 41 սիգլից և 40 երաժշտական տեսահոլովակց։ Բացի դրանից, երչուհին ունի նաև հեռուստասերալների, ֆիլմերի և օնլայն խաղերի սաունդթրեքներ (ներառյալ չթողարկված սաունդթրեկները)։

2008 թվականին իր դեբյուտից ի վեր IU-ն վաճառել է ավելի քան 625,000 ալբոմ և 99 միլիոն թվային ներբեռնումներ իր հայրենի երկրում (համատեղ սինգլների, սաունդթրեքի, ալբոմների և այլ կատարումների վաճառքով), ինչը նրան դարձնում է Հարավային Կորեայի ամենավաճառվող կին կատարողը։

IU-ի երեք ալբոմներն ու 20 երգերը Gaon Albums Chart և Gaon Singles Chart հիթ-շքերթներում զբաղեցրել են 1-ին հորիզոնականը։ Նա նաև ութ հիթեր է ունեցել *Billboard K-Pop Hot 100* հիթ-շքերթում, ինչը նրան դարձրել է չարթում ամենաշատ թվով երգեր ունեցող արտիստը։

## Ստուդիական ալբոմներ

### Ալբոմների ժողովածուներ

## Մինի ալբոմներ

## Սինգլներ
### Որպես առաջատար արտիստ

### Այլ արտիստների հետ

### Պրոմոսինգլներ

## Այլ երգեր, որոնք հայտնվել են չարթում

## Սաունդթրեքեր

## Նշումներ

## Ծանոթագրություններ

Կատեգորիա:Սկավառակագրություններ
Lost and Found (IU-ի ալբոմ)

***Lost and Found*** (), հարավկորեացի երգչուհի IU-ի դեբյուտային մինի ալբոմը։ Այն թողարկվել է 2008 թվականի սեպտեմբերի 24-ին LOEN Entertainment-ով։ IU-ն համագործակցել է բանաստեղծ-երգահան և պրոդյուսեր Չխվե Գապվոնի հետ։

## Նախադրյալներ
Thunder-ի մասնակցությամբ` «Lost Child» (կոր։ 미아;)-ի համար երաժշտական տեսահոլովակը YouTube-ում բեռնվել է Loen Entertainment-ի պաշտոնական կայքի միջոցով` 2011 թվականի հուլիսի 19-ին, այն բանից հետո, երբ երգչուհին «Good Day»-ի հաջողությամբ հասել է փառքի։

## Թրեք-լիստ

## Մրցանակներ և առաջադրումներ

## Ծանոթագրություններ

Կատեգորիա:2008 ալբոմներ
Կատեգորիա:Կորեերեն մինիալբոմներ
Կատեգորիա:Քեյ փոփ մինիալբոմներ
Ակադեմիական երաժշտություն

մինի|Բեթհովենի ինքնագրական էսքիզը դաշնամուրի սոնատի No. 28։ Շարժում IV, արագ, բայց ոչ շատ և վճռական (ալեգրո): Բեթհովենը ստեղծագործությունն ավարտել է 1816 թվականին։
**Ակադեմիական երաժշտություն** (**[[դասական երաժշտություն]]**, ծանրակշիռ երաժշտություն,  աշխարհիկ պրոֆեսիոնալ երաժշտություն),  երաժշտություն, որը հիմնականում կապված է XVII-XIX դարերում Եվրոպայում ձևավորված երաժշտական ժանրերի և ձևերի (օպերա, սիմֆոնիա, սոնատ և այլն), մեղեդիական և հարմոնիկ սկզբունքների և գործիքային կազմի հետ։

20-րդ դարի ժամանակակից կոմպոզիտորները (օրինակ՝ Ջոն Քեյջի կամ Կառլհայնց Շտոքհաուզենի) և հատկապես ավանգարդիստական շարժումները  որոշ դեպքերում հակասում էին ակադեմիական երաժշտության ավանդույթներին, սա հենց հակադրությունն է (ծայրաստիճան լարված երկխոսություն)։ Իսկ ժամանակակից երաժշտության մյուս տեսակները՝ էստրադայից մինչև ջազ, ռոք եվրոպական դասական ակադեմիական երաժշտության ավանդույթների հետ գրեթե կապված չեն։

Այնուամենայնիվ, 20-րդ դարի ամբողջ ընթացքում ձեռնարկվել են ակադեմիական երաժշտության և տարբեր այլ ավանդույթների խաչաձևման որոշակի փորձեր։ Ջորջ Գերշվինի ստեղծած դասականի և ջազի հիբրիդից մինչև սիմֆոնիկ նվագախմբի ուղեկցությամբ ձայնագրություններ (սիմֆո-ջազ), ռոք երաժշտության մեջ սիմֆոնիկ նվագախմբի օգտագործում (սիմֆո-ռոք, սիմֆո-մետալ, սիմֆո-բլեք-մետալ և այլն) կամ դասական երաժշտության այլ փոխառություններ, որոնք կատարվել են մի շարք ռոք խմբերի կողմից։

Բառի ավելի լայն իմաստով, ակադեմիական երաժշտությունը կարելի է համարել այն երաժշտությունը, որը գրվում, կատարվում և ուսումնասիրվում է ակադեմիական երաժշտական կրթություն ունեցող երաժիշտների շրջանում, որը հասունացել է 20-րդ դարում դասական երաժշտական ավանդույթներից, բայց զգալիորեն շեղվել է դրանցից՝ երաժշտական նյութի կազմակերպման ռացիոնալ սկզբունքների ուղղությամբ։

## Ակադեմիական երաժշտության պատմությունը

## Տես նաև
Հայկական երաժշտություն

## Ծանոթագրություններ

## Գրականություն
* *Казанцева Л. П.* Академическое музыкальное искусство в современной отечественной культуре // Фундаментальные исследования, № 8 (часть 6), 2013 год
* *Крылова А. В.* Проектная деятельность в сфере академического музыкального искусства (*Music Scholarship/Problemy Muzykal’noi Nauki*) 10.1 (2012).
* *Лопатина Е. И.* К проблеме встречного движения массовой культуры и академической музыки в условиях современности Текст научной статьи по специальности «Искусствоведение» // Вестник Томского государственного университета. Культурология и искусствоведение — 2011.
* *Трифонова И. А.* Академическое вокальное искусство как социокультурный феномен. Diss. — Тюменский гос. ун-т. Тюмень, 2011.
* *Холопова В. Н.* [Российская академическая музыка последней трети ХХ — начала ХХI веков (жанры и стили)](http://www.kholopova.ru/Russian%20Academic%20%20Music%20(Genres%20and%20Styles).%20V.Kholopova.pdf) — М., 2015
* *Холопова В. Н.* Музыка Европы // Журнал «Современная Европа», 2005

## Արտաքին հղումներ
* Popular Music Takes a Serious Turn
* Как работает искусство: современная академическая музыка 

Կատեգորիա:Դասական երաժշտություն
Կատեգորիա:Երաժշտագիտություն
Կատեգորիա:Երաժշտական ոճեր
Microsoft Teams

**«Microsoft Teams»**   (**Մայքրոսոֆթ թիմս**), կորպորատիվ հարթակ, որի աշխատանքային տարածքում միավորվում են զրուցարան, հանդիպումներ, նշումներ և հավելվածներ։ Ստեղծվել է Մայքրոսոֆթ ամերիկյան համաշխարհային կորպորացիայի կողմից՝ մրցելու Slack կորպորատիվ մեսենջերի հետ։ Ծառայությունը ներկայացվել է 2016 թվականի նոյեմբերին, միևնույն ժամանակ հասանելի է դարձել հարթակի նախնական տարբերակը։ Microsoft Teams-ը Microsoft Office 365 փաթեթի մի մասն է և տարածված է ձեռնարկության բաժանորդագրության միջոցով։ Բացի Microsoft Office 365-ից, Microsoft Teams-ն ինտեգրված է Skype-ի հետ, բացի այդ այն հնարավորություն ունի ինտեգրվելու երրորդ կողմի ծրագրերի հետ։ Microsoft Teams-ի թողարկումից հետո Slack-ը Նյու Յորք Թայմս թերթի մեկ ամբողջ էջում գովազդ է տեղադրել։

«The Verge» վեբ կայքը գրում է, որ չնայած Slack-ն օգտագործում են Fortune 100-ի 28 ընկերություն, ղեկավարությունը պահանջում է վճարել ծառայության համար, եթե Teams-ը առանց հավելյալ վճարի կներկայացնի նույնատիպ գործառույթներ, որոնք առկա են Office 365-ում։ «ZDNet» էլեկտրոնային ամսագիրը հայտնել է, որ ընկերությունները չեն մրցակցում նույն լսարանի համար, քանի որ Teams-ը թույլ չի տալիս միանալ հարթակին անստորագիր մասնակիցներին, փոքր բիզնեսն ու ֆրիլանսերները դժվար թե կիրառեն այս հարթակը։ Microsoft-ը ծրագրել է ավելացնել այդ գործառույթը։ Teams-ի այդ հայտարարությունից հետո Slack-ը խորացրեց իր ինտեգրումը Google-ի ծառայությունների հետ։ Microsoft-ը Նյու Յորքում տեղի ունեցած հատուկ միջոցառման ժամանակ գովազդել է Teams-ին՝ նպատակ ունենալով ծառայությունը կիրառելի դարձնել 2017 թվականի սկզբին։ 2019 թվականի մարտի սկզբին ներկայացվել են նորարարությունները, որոնք կոչված էին աշխատանքային հանդիպումներն առավել արդյունավետ և հարմար դարձնել։

## Ծանոթագրություններ

Կատեգորիա:Մայքրոսոֆթ Օֆիս
Վերա Ալեքսանդրովա (պարուհի)

**Վերա Ալեքսանդրովա** (ի ծնե՝ Լոկման, ), ռուսական ծագմամբ շվեդ բալետի պարուհի և պարուսույց։ Հայտնի է նաև որպես գրող և բանաստեղծուհի։

## Կենսագրություն
Վերա Ալեքսանդրովան ծնվել է 1893 թվականի սեպտեմբերի 8-ին Մոսկվայում (այլ աղբյուրների համաձայն՝ Ռիգայում): 1918 թվականին ավարտել է Մոսկվայի ֆիլհարմոնիայի ընկերության երաժշտական և դրամատիկական ուսումնարանը, որտեղ մասնագիտացել է բալետի և դրամատիկական արվեստի բնագավառում։ 1917 թվականի հեղափոխությունից հետո Վերան մեկնել է Տալլին, որտեղ դարձել է Օպերայի և բալետի թատրոնի պարուհի և պարուսույց։ 1923 թվականին ամուսնացել է շվեդ ճարտարագետ Էռնստ Գյոստու Լունդկվիստի հետ և նրա հետ տեղափոխվել Գյոթեբորգ, որտեղ հիմնել է բալետի դպրոց երեխաների և մեծահասակների համար։ 1926 թվականին բնակություն է հաստատել Ստոկհոլմում, որտեղ շարունակել է մանկավարժական գործունեությունը։ 1920-1930-ականներին Վերա Ալեքսանդրովայի դպրոցը մեծ ժողովրդականություն է վայելել, այնտեղ դասավանդել են ինչպես բալետի արվեստ, այնպես էլ այն ժամանակ մոդայիկ «ազատ պար»։ Նա ինքն էլ է մասնակցել բալետի բեմականացումներին և, բացի այդ, գրել է բալետային գրախոսականներ շվեդերենով, մասնավորապես Scenen ամսագրի համար։

Այսեդորա Դունկանի գաղափարները ազատ պարի և կանանց ազատագրման մասին մեծ ազդեցություն են ունեցել Վերա Ալեքսանդրովայի վրա։ Նա հավատում էր, որ պարի օգնությամբ կարելի է յուրաքանչյուր մարդու, հատկապես երեխաների մեջ արթնացնել և զարգացնել գեղարվեստական սկզբունքները։ Ալեքսանդրովայի աշակերտներից շատերը հետագայում դարձան հայտնի պարողներ, պարուսույցներ և պարի ուսուցիչներ, այդ թվում` Բիրգիտ Կուլբերգը, Մարթա Տորենը, Էլզա-Մարիանա ֆոն Ռոզենը, Իվո Կրամերը և Եվա Դալգրենը։ Մի քանի տարի Ալեքսանդրովայի դպրոցում սովորել էր լուսանկարիչ Աննա Ռիվկին-Բրիկը, որը ոտքի վնասվածքի պատճառով թողել էր բալետը։

1937 թվականին Վերա Ալեքսանդրովան երկրորդ անգամ ամուսնացավ գրող Պեդեր Շյոգրենի հետ։ Հարսանիքը տեղի է ունեցել 1937 թվականի հունիսի 19-ին Ստոկհոլմի Էնգելբրեկտ եկեղեցում։ Այդ ժամանակահատվածում նա նաև սկսեց գրել և հրատարակել «Katedralen i berget» (1941) քնարական մանրանկարների ժողովածուն, որը արժանացավ քննադատների դրական գնահատանքին։ 1940-ական թվականներին Վերա Ալեքսանդրովան, Գերտա Սվենսոնի նախաձեռնությամբ, ռիթմիկ մարմնամարզություն էր դասավանդում Ստոկհոլմի ծխախոտի գործարանի բանվորներին։ Հետագայում նա այս փորձի վառ և բանաստեղծական նկարագրությունը ներկայացրեց 1944 թվականին լույս տեսած իր «Maskinen och blomman» գրքում։ Նույն թվականին լույս տեսավ նրա պոեզիայի մեկ այլ՝ «Femina sum» ժողովածուն։ Բացի այդ, Վերա Ալեքսանդրովան մոտ էր կրոնի թեմային, ինչը նույնպես արտացոլվեց նրա աշխատանքում, մասնավորապես, «Skogen Stockholm» գրքում (1945)։ Ի սկզբանե դաստիարակված լինելով Ուղղափառ հավատքով, նա հետագայում ընդունեց կաթոլիկություն։ 1949 և 1950 թվականներին լույս տեսան նրա ինքնակենսագրական երկու վեպերը ՝ Sandal och sidensko և Tr andduvor i parken, որոնք պատմում էին Ռուսաստանում նրա մանկության և երիտասարդության մասին։

Վերա Ալեքսանդրովան մահացել է Սիգտունում 1968 թվականին և թաղված է Ստոկհոլմի Հյուսիսային գերեզմանատանը։

## Ծանոթագրություններ

Կատեգորիա:Շվեդ բանաստեղծուհիներ
Կատեգորիա:Շվեդ խորեոգրաֆներ
Կատեգորիա:Շվեդ կին գրողներ
Կատեգորիա:Շվեդ պարուհիներ
Մարիա Կանտակուզինո

**Մարիա Կանտակուզինո** (, ), Կանտակուզենների տոհմից ռումինացի արքայադուստր, Պիեռ Պյուվի դը Շավանի կինն ու բնորդուհին։

## Կենսագրություն
Ծնվել է 1820 թվականի հուլիսի 20-ին Բուկովինա դքսության Սուչավա շրջանի Բոսանչ կոմունայում։ Մոլդովայի գանձապետ, արքայազն Նիկոլաս Կանտակուզինոյի և արքայադուստր Պուլխերիա Ստուրձայի երեք երեխաներից ավագն էր։ Ստացել է կաթոլիկ կրթություն ազատական ֆրանկոֆիլ միջավայրում և ազատ տիրապետել է ֆրանսերենի։ 1836 թվականին՝ 16 տարեկանում, ամուսնացել է մոլդովացի բոյար Գեորգ Ստրատուլատի հետ, բայց նրանք արագ բաժանվել են։ Ավելի ուշ նա ամուսնացել է իր զարմիկ Ալեքսանդր Կանտակուզինոյի հետ, որը Ռումինիայում ծառայել է որպես նախարար։ Նրանք նույնպես հեռացել են, բայց չեն բաժանվել։

Առաջադեմ գաղափարների ջատագով Մարիան հեղափոխական Նիկոլայե Բըլչեսկու, բանաստեղծ և դիվանագետ Վասիլե Ալեքսանդրիի մտերիմ ընկերն էր։ 1850 թվականից նա հոր հետ ապրել է Փարիզի և Բիարիցի միջակայքում։ 1854 թվականին Մարիայի եղբայրը՝ Վասիլեն, նրան ծանոթացրել է Թեոդոր Շասերիոյի հետ, որի հետ նա բուռն հարաբերություններ է ունեցել մինչև երկու տարի անց նկարչի մահը։ Շասերիոն լավ գիտեր Մարիայի հորը և նրա համար նկարել է մի քանի դիմանկար։

Մարիան ծանոթացել է Պիեռ Պյուվի դը Շավանի հետ Շասերիոյի արվեստանոցում։ Նրանց հարաբերությունները սկսվել են մոտ 1856 թվականին և տևել են ավելի քան 40 տարի, բայց նրանք ամուսնացել են միայն 1898 թվականի հուլիսի 21-ին՝ մահից կարճ ժամանակ առաջ։ Մարիան հաճախ էր կեցվածք ընդունում նկարչի համար, նա պատկերված է նկարչի բազմաթիվ կտավներում։ Նա մեծ ազդեցություն է ունեցել Շավանի վրա՝ դառնալով նրա ուղեկիցը, ոգեշնչողը։

## Ծանոթագրություններ

Կատեգորիա:Բնորդուհիներ
Կատեգորիա:Քաղաքական գործիչների ամուսիններ
Ձնծաղիկ (հեռուստասերիալ)

«**Ձնծաղիկ **» (, հանջա՝ 雪降花, ), հարավկորեական հեռուստասերիալ, որի դերերում են՝ Ջոն Հե Ինը, Քիմ Ջիսուն, Չան Սին Չոն, Յուն Սե Ահը, Քիմ Հե Յունը և Ջոնգ Յու Ջինը։ Պրեմիերան տեղի է ոնեցել JTBC հեռուստաալիքով՝ 2021 թվականին։

## Սինոփսիս
Գործողությունները տեղի են ունենում 1987 թվականին, «Ձնծաղիկը» պատմում է Իմ Սու Հոյի (Ջոն Հե Ին)՝ հեղինակավոր համալսարանի ուսանողի, որը մի օր արյունոտված հանկարծակի հայտնվում է կանանց հանրակացարանում, և Ըն Յուն Չոյի (Քիմ Ջիսու) ՝ կենսուրախ և սիրելի ուսանողուհու պատմությունը, որը թաքցնում է տղային և հոգ է տանում նրա մասին, նույնիսկ երբ գտնվում է սերտ հսկողության տակ։

## Դերերում
* Ջոն Հե Ին՝ Իմ Սու Հո, քոլեջի ուսանող, որը մեծացել է Գերմանիայում և գաղտնիք է թաքցնում։
* Քիմ Ջիսու՝ Ըն Յուն Չո, քոլեջի ուսանողուհի, որը առաջին հայացքից սիրահարվում է Սուհոյին։
* Չան Սին Չո՝ Լի Կան Մու, Ազգային հետախուզական գործակալության թիմի ղեկավար, որը միշտ հետևում է կանոններին։
* Յուն Սե Ահ՝ Պի Սըն Հի, Hosoo Women's University համալսարանի հանրակացարանի դաստիարակչուհի։
* Քիմ Հե Յուն՝ Քայ Բուն Օկ, հեռախոսային օպերատոր, որը, ֆինանսական խնդիրների պատճառով, չի կարողացել ընդունվել համալսարան։
* Ջոնգ Յու Ջին՝ Չան Հա Նա, Ազգային հետախուզական գործակալության իմպուլսիվ, սակայն ջերմ գործակալ։

## Արտադրություն
### Զարգացում
Հեռուստասերիալի վաղ աշխատանքային անվանումն էր «Leehwa Women's University Dormitory»։ Սցենարի հեղինակն է Յու Հյոն Մին, իսկ ռեժիսորը՝ Չո Հյոն Տակը, որը «Ձնծաղիկը» դարձնում է նրանց երկրորդ համատեղ աշխատանքը «Երկնային ամրոց» (2018-2019) հեռուստասերիալից հետո։ Հեռուստասերիալի հիմք է հանդիսացել Հյուսիսային Կորեայում քաղաքական բանտային ճամբարից փախչած մարդու հիշողությունները։

### Քասթինգ
2020 թվականի հունիսի 18-ին «Joy News 24» լրատվամիջոցը հաղորդել է, որ Քիմ Հե Յունը, որը հայտնի է դարձել «Երկնային ամրոց» հեռուստասերիալում նկարահանվելուց հետո, բանակցություններ է վարում հեռուստասերիալում գլխավոր դեր կատարելու համար․ նրա գործակալությունը հաստատեց, որ նա վերանայել է առաջարկը։ Օգոստոսի 18-ին «MyDaily»-ն հաղորդեց, որ Քիմ Ջիսուն ընտրվել է որպես հեռուստասերիալի գլխավոր դերասանուհիներից մեկը։ Այս լուրը հաստատել է Ջիսուի գործակալությունը՝ YG Entertainment-ը։ Օգոստոսի 24-ին հաստատվել է, որ Քիմ Հե Յունը, Ջիսուի հետ միասին, գլխավոր դեր է կատարելու և հաղորդվել է, որ Ջոն Հե Ինը առաջարկություն է ստացել, սակայն դեռ վերանայում է այն։ Չան Սին Չոն դերասանական կազմին պաշտոնապես միացել է օգոստոսի 26-ին, նրան հետևել են Ջոնգ Յու Ջինը սեպտեմբերի 17-ին և Յուն Սե Ահը սեպտեմբերի 18-ին։ 2020 թվականի հոկտեմբերի 5-ին JTBC-ն հաստատել է հեռուստասերիալի դերասանական կազմը և հերոսների մասին մանրամասները։

### Նկարահանումներ
2020 թվականի վերջին նկարահանումները ժամանակավորապես դադարեցվել են այն բանից հետո, երբ երկրորդ պլանի դերասաններից մեկի՝ COVID-19-ի թեստավորումը դրական է եղել։

## Ծանոթագրություններ

## Արտաքին հղումներ
* 

Կատեգորիա:2021 հեռուստասերիալներ
Կատեգորիա:Կորեերեն հեռուստասերիալներ
Կատեգորիա:Հարավկորեական դրամա հեռուստասերիալներ
Կատեգորիա:Հարավկորեական ռոմանտիկ հեռուստասերիալներ
Լիա Նամուգերվա

**Լիա Նամուգերվա,** կլիմայական ակտիվիստ է Ուգանդայում։ Հայտնի է ծառատնկման արշավները ղեկավարելու և պլաստիկ տոպրակների արգելքը կիրառելու միջնորդագրով Ուգանդայում։ Ոգեշնչվելով Գրետա Թունբերգից՝ սկսել է աջակցել դպրոցական դասադուլներին 2019 թվականի փետրվարին, «ուրբաթները հանուն ապագայի» շարժմանը, Ուգանդայի կազմակերպիչ Սադրաչ Նիրերեյի հետ։

Ելույթ է ունեցել համաշխարհային քաղաքային ֆորումում 2020 թվականին, և 2019 թվականի ՄԱԿ–ի կլիմայի փոփոխության երիտասարդ պատվիրակ է եղել։

Նրա հորեղբայրը՝ Թիմ Մուգերվան նույնպես Ուգանդայի ականավոր բնապահպան է։ Լիա Նամուգերվան Ուգանդայի անգլիական եկեղեցու անդամ է։

## Ծանոթագրություններ

Կատեգորիա:Ակտիվիստներ
Կատեգորիա:Ապրող անձինք
Կատեգորիա:Կլիմայական ակտիվիստներ
Կատեգորիա:Ուգանդացի ակտիվիստներ
Վազգեն Զուռնաչյան

**Վազգեն Մկրտչի Զուռնաչյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։

## Կենսագրություն
Վազգեն Զուռնաչյանը ծնվել է 1919 թվականին, Ախուրյանի շրջանի Այգաբաց գյուղում։ 1937 թվականին ավարտել է Լենինականի մանկավարժական տեխնիկումը և նշանակվել Սպիտակի շրջանի Ղաչաղանի 7-ամյա դպրոցի ուսմասվար։ 1939 թվականի հոկտեմբերին զորակոչվել է կարմիր բանակ։ Ծառայել է միջինասիական ռազմական օկրուգում, հեծյալ զորամասում։ Սովորել է ռազմական դպրոցում, սակայն 1941 թվականին հրամանատարությանը խնդրել է իրեն ուղարկել գործող բանակ։

Վազգեն Զուռնաչյանը մասնակցել է Ելեցի, Կուրսկի-Օրյոլի, Կիևի, Կովելի, Վարշավայի ճակատամարտերին, եղել է հետախույզ, հրետանավոր։ 1-ին Բելոռուսական ռազմաճակատի զորամասերի կազմում մասնակցել է Բեռլինի գրավմանը։

Զուռնաչյանը պարգևատրվել է Կարմիր դրոշի, «Հայրենական պատերազմի» 2-րդ աստիճանի, Կարմիր աստղի, Փառքի 3-րդ աստիճանի շքանշաններով, «Խիզախության համար», «Բեռլինի գրավման համար» և այլ մեդալներով։

Պատերազմի ավարտից հետո շարունակել է մանկավարժական աշխատանքը։ Եղել է Ախուրյանի շրջանի Շքորակ գյուղի դպրոցի տնօրեն, 1954 թվականից՝ Արտաշատի շրջանի Բուրաստան գյուղի միջնակարգ դպրոցի տնօրեն։ Ակտիվ մասնակցություն է ցուցաբերել գյուղի քաղաքական-մասսայական աշխատանքներին, զբաղվել է երիտասարդության ռազմահայրենասիրական դաստիարակությամբ։

## Պարգևներ
* Կարմիր դրոշի շքանշան
* Հայրենական պատերազմի 2-րդ աստիճանի շքանշան
* Կարմիր աստղի շքանշան
* Փառքի 3-րդ աստիճանի շքանշան
* «Խիզախության համար» մեդալ
* «Բեռլինի գրավման համար» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Փառքի շքանշանի ասպետներ (Հայաստան)
Կատեգորիա:Հայ հետախույզներ
Դավիթ Թարմինյան

**Դավիթ Ստեփանի Թարմինյան** (), հայ մանկավարժ, ՀԽՍՀ վաստակավոր մանկավարժ (1966), Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Դավիթ Թարմինյանը ծնվել է 1923 թվականին, Թումանյանի շրջանի Օձուն գյուղում, չքավոր գյուղացու ընտանիքում։ 1941 թվականին ավարտել է Օձունի միջնակարգ դպրոցը և Թումանյանի շրջանի Յագվի գյուղի 9-ամյա դպրոցում դասավանդել ֆիզիկա և մաթեմատիկա։

1942 թվականին զորակոչվել է կարմիր բանակ։ Մասնակցել է Կերչի մարտերին։ 1942 թվականի մայիսին ծանր վիրավորվել է և զրկվել ձախ ձեռքից։

Զորացրվել է բանակից, աշխատել Օձունի միջնակարգ դպրոցում, դասավանդել ֆիզիկա և մաթեմատիկա։ Եղել է Սանահին գյուղի միջնակարգ դպրոցի տնօրեն։ 1960 թվականին ավարտել է Երևանի Խաչատուր Աբովյանի անվան պետական մանկավարժական ինստիտուտի մաթեմատիկայի ֆակուլտետը և աշխատանքի է անցել Ալավերդի քաղաքի Չարենցի անվան միջնակարգ դպրոցում, ուսմասվարի պաշտոնով։ 1962 թվականից եղել է Թումանյանի շրջժողկրթբաժնի դպրոցական տեսուչը։ 1966 թվականին Թարմինյանին շնորհվել է ՀԽՍՀ վաստակավոր ուսուցչի կոչում։ Պարգևատրվել է Աշխատանքային կարմիր դրոշի շքանշանով, մեդալներով և պատվոգրերով։ Ակտիվորեն մասնակցել է հասարակական աշխատանքներին, աշակերտների ռազմահայրենասիրական դաստիարակության գործին։

## Պարգևներ
* ՀԽՍՀ վաստակավոր մանկավարժ (1966)
* Աշխատանքային կարմիր դրոշի շքանշան

## Ծանոթագրություններ

Կատեգորիա:ՀԽՍՀ վաստակավոր մանկավարժներ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Արտաշես Պողոսյան (մանկավարժ)

**Արտաշես Միքայելի Պողոսյան** (), հայ մանկավարժ։ Պատմական գիտությունների դոկտոր, պրոֆեսոր։ Հայրենական մեծ պատերազմի մասնակից։

## Կենսագրություն
Արտաշես Պողոսյանը ծնվել է 1918 թվականին, Սիսիանի շրջանի Բնունիս գյուղում։ Ավարտել է Եղեգնաձորի միջնակարգ դպրոցը, 1940 թվականին՝ Երևանի պետական մանկավարժական ինստիտուտի պատմության ֆակուլտետը։ Աշխատել է Կիրովականի շրջանի Մեղրուտ գյուղի դպրոցի տնօրեն։

1941 թվականի հունիսի 22-ին զորակոչվել  կարմիր բանակ, ավարտել հետևակային ուսումնարանը, նշանակվել վաշտի հրամանատար։ 89-րդ հայկական Թամանյան դիվիզիայի կազմում մեկնել է գործող բանակ, մասնակցել Թամանի թերակղզու, Կերչի, Սևաստոպոլի ազատագրման մարտերին։ Մի քանի անգամ վիրավորվել է, բայց մնացել է դիվիզիայի շարքերում։ Մարտերում ցուցաբերած արիության և խիզախության համար պարգևատրվել է Կարմիր դրոշի, Հայրենական պատերազմի 2-րդ աստիճանի և երկու Կարմիր աստղի շքանշաններով ևմի շարք մեդալներով։

1945 թվականին Հայրենական պատերազմի հաղթական ավարտից հետո Պողոսյանը զորացրվել է, վերադարձել հայրենի գյուղ, սովորել ասպիրանտուրայում, անցնել մանկավարժական, դասախոսական, գիտական աշխատանքի։

Պատմաբան Արտաշես Պողոսյանը հեղինակ է գիտական մի քանի աշխատությունների՝ «Կովկասյան ռազմաճակատը Ղրիմի պատերազմում և հայերի մասնակցությունը», «Սոցիալ-տնտեսական հարաբերությունները Կարսի մարզում», որոնց համար արժանացել է պատմական գիտությունների թեկնածուի և դոկտորի աստիճանների։ Հեղինակ է տասնյակ գիտական հոդվածների։

Պատմական գիտությունների դոկտոր, պրոֆեսոր Արտաշես Պողոսյանը 1959 թվականին եղել է Երևանի Խ. Աբովյանի անվան պետական մանկավարժական ինստիտուտի պատմա-աշխարհագրական, հետո պատմության ֆակուլտետի դեկան։ Երկար տարիների ընթացքում բեղմնավոր աշխատանք է տարել մեր հանրապետության, Վրաստանի և Ադրբեջանի հայկական դպրոցների համար ուսուցչական կադրեր պատրաստելու ուղղությամբ։ Երկու անգամ պարգևատրվել է  Հայկական ԽՍՀ Գերագույն խորհրդի պատվոգրով։

## Պարգևներ
* Կարմիր դրոշի շքանշան 
* Կարմիր աստղի շքանշան 
* Հայրենական պատերազմի 2-րդ աստիճանի շքանշան

## Երկեր
* Ղրիմի պատերազմի Կովկասյան ռազմաճակատը և հայերի մասնակցությունը։ Երևան, Հայպետհրատ, 1958 (համահեղինակ)։
* Սոցիալ-տնտեսական հարաբերությունները Կարսի մարզում 1878-1920։ Երևան, Հայպետհրատ, 1961։
* Ռուս-հայ բարեկամության պատմությունից (19-րդ դ. ռուս-թուրքական պատերազմների կովկասյան ռազմաճակատում)։ Երևան, Հայաստան, 1974 (համահեղինակ)։
* Ցարական Ռուսաստանի արտաքին քաղաքականությունը 19-րդ դարի վերջին, 20-րդ դարի սկզբին (Դասախոսություններ «ՍՍՀՄ պատմություն» առարկայից)։ Խ. Աբովյանի անվան հայկական պետական մանկավարժական ինստիտուտ, Լուսավորության նախարարություն, ՀԽՍՀ։ Երևան, Ա. հ., 1980:
* Հունիսերեքյան միապետությունը։ Քաղաքական ռեակցիան։ Ուսումնական առաջադրանքներ և մեթոդական օժանդակ նյութեր։ Բարձրագույն և միջնակարգ մասնագիտական կրթության նախարարություն ՀԽՍՀ, Խ. Աբովյանի անվան հայկական պետական մանկավարժական ինստիտուտ։ Երևան, ՀԽՍՀ Լուս. մին., 1983:

## Ծանոթագրություններ

Կատեգորիա:Հայ մանկավարժներ
Կատեգորիա:Հայ պրոֆեսորներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Հայրենական պատերազմի 2-րդ աստիճանի շքանշանակիրներ
Կատեգորիա:Պատմական գիտությունների դոկտորներ
Արտաշես Պողոսյան (այլ կիրառումներ)

**Արտաշես Պողոսյան** անունը կարող է վերաբերել հետևյալ անձանց.

* Արտաշես Ալեքսանդրի Պողոսյան (մայիսի 27, 1922, Խծաբերդ, Ադրբեջան  - դեկտեմբերի 2, 1997, Երևան, Հայաստան ), հայ բանաստեղծ, արձակագիր, թարգմանիչ։ ԽՍՀՄ գրողների միության անդամ 1954 թվականից։ ԽՄԿԿ անդամ 1943 թվականից։ 
* Արտաշես Միքայելի Պողոսյան (1918, Բնունիս, Սյունիքի մարզ, Հայաստան  - անհայտ ), հայ մանկավարժ։ Պատմական գիտությունների դոկտոր, պրոֆեսոր։ Հայրենական մեծ պատերազմի մասնակից։
Էկվինոֆոբիա

**Էկվինոֆոբիա** կամ **հիպոֆոբիա,** հոգեբանական վախ ձիերից։ «Էկվինոֆոբիա» բառը ծագել է հունարեն «φόβος» (phóbos)՝ վախ և լատիներեն «equus»՝ ձի բառերից։ Հիպոֆոբիա եզրույթն առաջացել է հունարեն «phóbos» բառից, որն էլ առաջացել է հունարեն «ἵππος» (híppos՝ ձի) բառից։

Ֆոբիայի օրինակ կարելի է գտնել Ֆրոյդի կողմից Փոքր Հանսի հոգեվերլուծական ուսումնասիրության մեջ։

## Ախտանշաններ
Երբ էկվինոֆոբիա ունեցող անձը մտածում է ձիու մասին կամ ֆիզիկապես գտնվում է նրա կողքին, կարող են դրսևորվել հետևյալ ախտանշանները։

* Սարսափի զգացում,
* անհանգստություն (նույնիսկ եթե ձին համարվում է բարյացակամ և հանգիստ),
* դող,
* խուճապ,
* սրտխփոց,
* հևոց,
* սրտի զարկերի արագացում,
* սրտխառնոց,
* լաց։

Էկվինոֆոբիայով տառապողները կարող են նաև վախենալ այլ սմբակավոր կենդանիներից, ինչպիսիք են ավանակները և ջորիները։

## Պատճառներ
Մանուկ հասակում ձիերի հետ շփվելու բացասական փորձը կարող է հանգեցնել այս ֆոբիայի առաջացմանը։ Այն կարող է կապված լինել նաև ձիուց ընկնելու հետ։ Շատ դեպքերում մարդիկ սկսում են խուսափել ձիերից, և դա աստիճանաբար վերածվում է լիարժեք ֆոբիայի։

Ֆոբիայի պատճառ կարող է լինել նաև կենդանու հանդեպ հասարակ վախը։ Ձիու տպավորիչ չափն ու քաշը, ինչպես նաև մեծ ատամները կարող են վախեցնել որոշ մարդկանց, հատկապես երեխաներին։

Ձիերի և ջորիների բացասական պատկերները ԶԼՄ-ներում կարող են ուժեղացնել վախերը։

## Բուժում
Այս ֆոբիայի հաղթահարման շատ տարբերակներ կան։ Տարբեր ֆոբիաներ ունեցող անձանց թերապայի ձևերից է կոգնիտիվ-վարքային թերապիան։ Այն կենտրոնանում է վախերի և դրանց գոյության պատճառների վրա։ Փորձում է փոխել և մարտահրավեր նետել վախի հիմքում ընկած մտավոր գործընթացներին։ Հետազոտությունները ցույց են տվել, որ այն արդյունավետ է էկվինոֆոբիայով մարդկանց բուժման համար։

Բուժման մեկ այլ տարբերակ է համակարգված ապազգայացումը, որը կենտրոնանում է այցելուների՝ իրենց ֆոբիաներին աստիճանական հարմարվողականության վրա։ Այս գործընթացի առաջին քայլը կարող է լինել ձիերի մասին մտածելը, ապա դրանց նկարներ դիտելը։ Երբ այցելուն հարմարվում է նկարների հետ, կարող է  հանդիպել ձիուն, դիպչել և վերջապես թամբել այն։ Ծայրահեղ դեպքերում կարող է պահանջվել նաև դեղորայք, նույնիսկ եթե դրա ազդեցությունը կարճատև է։

Կարող է օգնել նաև այն միտքը, որ ձիերը մարդկանց համար բնական սպառնալիք չեն, և մարդիկ նույնիսկ որսացել են ձիեր։ Պալեոլիթի դարաշրջանում վայրի ձիերը մարդկանց համար սննդի կարևոր աղբյուր են եղել։ Եվրոպայի շատ մասերում ձիու մսի օգտագործումը շարունակվել է միջնադարից մինչև մեր օրերը՝ չնայած 732 թվականին Պապի արգելքին։

## Ֆոբիայով նշանավոր անձինք
* Էրիկ Բերրի՝ ամերիկացի ֆուտբոլիստ
* Քրիստեն Ստյուարտ ՝ ամերիկացի դերասանուհի
* Զակ Ս․ (Քրոուֆորդ Քինգ)

## Տես նաև
* Ֆոբիաների ցանկ

## Ծանոթագրություններ

Կատեգորիա:Հոգեբանություն
Կատեգորիա:Ձիեր
Կատեգորիա:Ֆոբիաներ
Ֆինանսական առողջացումը սնանկության վարույթում

**Ֆինանսական առողջացումը** պարտապանի անվճարունակության վերականգնմանն ուղղված ընթացակարգերից է, որ կիրառվում է սնանկության վարույթի շրջանակներում` պարտապանի պարտավորությունները պարքի մարման ժամանակացույցին համապատասխան մարելու համար։ Ըստ էության, ֆինանսական առողջացումը հնարավորություն է տալիս պարտապանին դուրս գալու ֆինանսական ճգնաժամից` իր ներքին ռեսուրսների և (կամ) արտաքին միջոցների ներգրավման շնորհիվ` միաժամանակ պարտատերերին համապատասխան իրավական երաշխիքներ տրամադրելու միջոցով և իրականացվում է պարտատերերի ու դատարանի հսկողության ներքո։ Որպես պարտապանին կամ նրա բիզնեսը «փրկելու» ընթացակարգ` ֆինանսական առողջացումը տարբեր ձևերով է հանդես գալիս, հատկապես այլ երկրների օրենսդրություններում, որտեղ «ֆինանսական առողջացում» հասկացությունը որպես այդպիսի չի կիրառվում, սակայն նպատակը նույնն է` հնարավորություն տալ պարտապանին հաղթահարելու իր ֆինանսական դժվարությունները և շարունակել իր գործունեությունը, նույնիսկ երբ առողջացման արդյունքում կարող է փոխվել նրա գործունեության ուղղությունները, վաճառվել բիզնեսը այլ ընկերության` վերակազմակերպման ձևով կամ վատագույն սցենարով` հանգեցնել լուծարման։ Ֆինանսական առողջացման ծրագրի հիմնական նպատակը պարտապանի վճարունակության վերականգնումը և պատատերերի պարտավորություների մարումն է։

Ֆինանսական առողջացման կառուցակարգը հետապնդում է մի շարք այլ նպատակներ ևս`

* կարգավորել շահերի բախումը պարտապանի և պարտատերերի միջև` միաժամանակ պարտապանին հնարավորություն տալով իրականացնելու իր հետագա տնտեսական գործունեությունը,
* առավելագույնս բավարարել պարտատերերի պահանջները` ապահովելով առավել լավ արդյունք, քան պարտապանի լուծարման դեպքում կլինի,
* պահպանել կենսունակ բիզնես գործունեությունը` դրանով նաև պահպանելով աշխատատեղերը և առևտրային կապերը մատակարարների հետ։

Ֆինանսական առողջացման ծրագրի կիրառման արդյունքում ուղղակիորեն վերահսկվում է պարտապանի գործունեությունը (սնանկության գործով կառավարիչը առնվազն երեք ամիսը մեկ դատարան է ներկայացնում հաշվետվություն՝ ֆինանսական առողջացման ծրագրով նախատեսված միջոցառումների իրականացման վերաբերյալ) և ֆինանսական առողջացման ծրագրի հաստատումից հետո պարտապանը քաղաքացիաիրավական շրջանառությունում հանդես է գալիս միայն ծրագրի շրջանակներում, որը էականորեն դրական նշանակություն է կրում և մեծապես պայմանավորում է պարտապանի հնարավոր առողջացումը։ Ֆինանսական առողջացման էությունը բացահայտվում է նաև «Սնանկության մասին» օրենքի մի շարք դրույթների վերլուծության արդյունքում։ Այսպես` օրենքի 59-րդ հոդվածի 1-ին մասի համաձայն՝ ֆինանսական առողջացման ծրագիր է համարվում պարտապանի վճարունակությունը վերականգնելու նպատակով նրա նկատմամբ կիրառվող, օրենքով չարգելված միջոցառումների համալիրը, որի իրականացման դեպքում պարտապանը չի լուծարվելու կամ չի կայացվելու ֆիզիկական անձի սնանկության գործը պարտավորությունների կատարումից ազատելով ավարտելու մասին վճիռ։ Իսկ 61-րդ հոդվածի 2-րդ մասի համաձայն` առանց պարտատիրոջ գրավոր համաձայնության, ֆինանսական առողջացման ծրագիրը չի կարող նախատեսել այդ պարտատիրոջ պահանջների բավարարման այլ հերթականություն, քան նախատեսված է սույն օրենքով։ Եթե տվյալ պարտատերը գրավոր այլ համաձայնություն չի տվել, ապա պարտատերերից որևէ մեկը չպետք է ֆինանսական առողջացման ծրագրի նախատեսված արդյունքում նվազ նպաստավոր պայմաններում հայտնվի, քան եթե պարտապանը լուծարվեր։

## Ծանոթագրություններ
Վիլսոն Թումանյան

**Վիլսոն Առաքելի Թումանյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Վիլսոն Թումանյանը ծնվել է 1920 թվականին, Նախիջևանի ԻՍՍՀ-ի Փառակա գյուղում։ Ավարտել է Նախիջևանի մանկավարժական ուսումնարանն ու աշխատանքի անցել դպրոցում։

1939 թվականին մեկնել է բանակ։ 1941 թվականի հուլիսին Բելայա Ցերկովի մոտ տեղի ուեցած մարտերից մեկում ծանր վիրավորվել է, օգոստոսին գերի ընկել։ 1943 թվականի մայիսին նրան հաջողվել է ընկերների հետ փախչել ճամբարից, միացել է Սուվորովի անվան պարտիզանական ջոկատին։ Վիլսոնը կատարել է մի շարք մարտական առաջադրանքներ։ 1943 թվականի հունիսին ընկերների հետ միասին խորտակել է Շեպետովկա-Բերդիչև մեկնող թշնամու ռազմական գնացքը։ 1943 թվականի հուլիսին խորտակել է ռազմաճակատ մեկնող թշնամու ևս երկու գնացք՝ կենդանի ուժի ու տեխնիկայի հետ միասին։ Մարտական առաջադրանքները հաջողությամբ կատարելու համար պարգևատրվել է «Հայրենական պատերազմի երկրորդ աստիճանի շքանշանով», «Հայրենական պատերազմի պարտիզան» մեդալով և նշանակվել է երկրորդ վաշտի քաղղեկ։ 1943-1944 թվականներին նրանց պարտիզանական ջոկատն ազատագրել է Բերեզնիկա, Գորոդնիցա, Մալայա Կորովնիցա և մի շարք այլ բնակավայրեր, պայթեցրել շատ զինապահեստներ, կամուրջներ, վառելիքով լի ցիստեռներ։ Սուվորովի պարտիզանական ջոկատը 1944 թվականին ակտիվ մասնակցություն է ունեցել Արևմտյան Ուկրաինայում գործող բանդիտական խմբերի ոչնչացմանը։ Պարգևատրվել է մի քանի մարտական մեդալներով։

Պատերազմի ավարտից հետո Թումանյանը շարունակել է մանկավարժական աշխատանքը։ Ավարտել է Երևանի հեռակա մանկավարժական ինստիտուտը։ 1971 թվականին եղել է Սևանի մանկական առողջարանի ավագ մանկավարժ։

## Պարգևներ
* Հայրենական պատերազմի 2-րդ աստիճանի շքանշան
* «Հայրենական պատերազմի պարտիզան» մեդալ

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Cloves

**Քեյթի Դանսթեն**, առավել հայտնի է **Cloves** կեղծանունով (, ), ավստրալիացի երգչուհի և հեղինակ-կատարող։ Իր գրախոսականում Allmusic-ը երգչուհու ձայնը նկարագրում է որպես «հարուստ ծխագույն ձայն, որը հիշեցնում է Ադելին և Լանա Դել Ռեյին»։

## Կենսագրություն
### Վաղ կյանք և The Voice
Նա սկսել է ելույթ ունենալ իր քրոջ հետ 13 տարեկանում՝ պարբերաբար նվագելով տարբեր ակումբներում և փաբերերում։ Իր առաջին երգը գրել է 11 տարեկանում։ 2013 թվականին մասնակցել է The Voice Australia շոուի ավստրալիական տարբերակի երկրորդ եթերաշրջանին, որտեղ կատարել է Մելանիի «Brand New Key» երգը։ Նրա կատարմամբ երգը հասել է 40-րդ հորիզոնական ARIA singles chart-ում։ Շոուին մասնակցելու ժամանակ նա կատարել է նաև «Girls Just Wanna Have Fun» երգը։

### 2015 թվական
2015 թվականին, վերցնելով Cloves կեղծանունը, Քեյթին թողարկել է «Frail Love» սինգլը, որով ընդգրկվել է Duly Noted Records-ում թողարկված 13-րդ մինի ալբոմում։ Երգչուհու «Don’t Forget About Me» երգը մտել է 2016 թվականին թողարկված «Ես՝ քեզնից առաջ» ֆիլմի սաունդթրեքի մեջ։ Ելույթ է ունեցել այնպիսի փառատոներում, ինչպիսիք են Coachella-ն ու Lollapalooza-ն։ 2016 թվականի նոյեմբերին Cloves-ը թողարկել է նոր «Better Now» երգը։

## Սկավառակագրություն
### Մինի ալբոմ

### Թողարկումներ The Voice-ից

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի երգչուհիներ
Կատեգորիա:Ավստրալիացի երգիչներ
Յոլա Մգոգվանա

**Յոլա Մգոգվանա** (), Հարավային Աֆրիկայի կլիմայի ակտիվիստ է, Քեյփթաունից։

## Կյանք
Մգոգվանայի գործունեությունը սկսվել է 2019 թվականին, երբ ընդամենը տասնմեկ տարեկան էր, այն բանից հետո, երբ մտահոգվում էր աղտոտվածության, անսովոր եղանակային պայմանների և ջրի աղետալի ճգնաժամի համար իր երկրում։ Աֆրիկայի երիտասարդության համար ոգեշնչում է հանդիսացել՝ միանալու իրեն հանուն կլիմայի արդարության պայքարին։ Կիարա Նիրգինի և Ռուբի Սամփսոնի հետ միասին, ի պատասխան Հարավային Աֆրիկայի, հրավեր է ստացել կլիմայի ակտիվիստ Գրետա Թունբերգից։

### Կրթություն
Մգոգվանան Քեյփթաունի ամենաաղքատ քաղաքային համայնքներից մեկի՝ Խայելիցայի տարրական դպրոցի աշակերտ է։ Նրա բնապահպանության ուսուցիչը Խոլի Ֆույանին է, ով և՜ իր մենթորն է, և՜ իր հիմնական, կարևոր համագործակիցը, ինչպես նաև հանդիսանում է «Earthchild» նախագծի բնապահպանական կրթության համակարգող, շահույթ չհետապնդող կազմակերպություն, որի հետ Մգոգվանան կապ ունի։

### Կլիմայական ակտիվիզմ
Ակտիվ ներկայացուցիչ է եղել դպրոցում և բազմիցս հորդորել է կառավարությանը շտապ քայլեր ձեռնարկել կլիմայի փոփոխության համար։ Կամավորական գործունեություն է սկսել «Earthchild» նախագծում 2019 թվականի հունվարին, որի նպատակն էր շրջակա միջավայրի կրթությունը մտցնել համայնքներ և դասարաններ, քանի որ այդ գիտելիքը հասանելի չի եղել նրանցում։ 2019 թվականի մարտին, միացել է երիտասարդությունը հանուն կլիմայի շարժմանը և շարժվել է դեպի խորհրդարան՝ պահանջելով ավելի լավ քաղաքականություն և արդարություն։ Այս իրադարձությունից հետո ելույթ է ունեցել 2,000 երիտասարդ հանդիսատեսի առջև Քեյփթաունում։ 2019 թվականի օգոստոսին, գլխավոր զեկուցող է եղել Յոհանեսբուգում, ՄԱԿ –ի բնակչության հիմադրամի, սեռական և վերարտադրողական առողջության, գենդերի և կլիմայի փոփոխության կայունության վերաբերյալ սիմպոզիումում։ Նրա աշխատաքնը ամբողջ աշխարհում երիտասարդության շրջանում հասել է այն ճանաչման, որ նրանց սերունդը կկանխի կլիմայի փոփոխության ամենածանր հետևանքները, չնայած, որ դրանք քիչ ազդեցություն էին ունենալու շրջակա միջավայրի կործանմանը։ Նրա գործունեության ոգեշնչումը եղել է Ուբունտու բառը, որը նշանակում է «Ես կամ, որովհետև մենք կանք»։

### Լրատվամիջոցներ
Ճանաչում է ստացել ինչպես ազգային, այնպես էլ միջազգաին լրատվամիջոցներում, որպես կլիմայի, երիտասարդ, նշանավոր ակտիվիստ, ինչպես Գրետա Թունբերգը Հարավային Աֆրկայում։

## Ծանոթագրություններ

Կատեգորիա:2008 ծնունդներ
Կատեգորիա:Ապրող անձինք
Կատեգորիա:Կին բնապահպաններ
Կատեգորիա:Կլիմայական ակտիվիստներ
Կատեգորիա:Հարավաֆրիկացի ակտիվիստներ